ᱨᱳᱦᱤᱱᱤ ᱵᱷᱟᱴᱮ

(ᱢᱟᱨᱟᱴᱷᱤ- ᱨᱳᱦᱤᱬᱤ ᱵᱷᱟᱴᱮ)(᱑᱔ ᱱᱚᱵᱷᱮᱢᱵᱚᱨ ᱑᱙᱒᱔-᱑᱐ ᱚᱠᱴᱚᱵᱚᱨ ᱒᱐᱐᱘)  ᱫᱚ ᱥᱤᱧᱚᱛ ᱨᱮᱱ ᱡᱚᱛᱚ ᱠᱷᱚᱱ ᱥᱤᱱᱤᱭᱚᱨ ᱠᱚᱛᱷᱚᱠ ᱮᱱᱮᱡᱤᱭᱟ ᱛᱟᱦᱮᱸ ᱠᱟᱱᱟᱭ, ᱡᱟᱦᱟᱸᱭ ᱫᱚ ᱱᱚᱣᱟ ᱥᱤᱧᱚᱛᱤᱭᱟ ᱨᱮ ᱥᱟᱥᱛᱨᱤᱭᱚ ᱮᱱᱮᱡ ᱨᱮᱱ ᱠᱚᱞᱟᱠᱟᱨ, ᱢᱟᱪᱮᱫ, ᱚᱱᱚᱞᱤᱭᱟᱹ ᱨᱩᱯ ᱛᱮ ᱵᱟᱰᱟᱭ ᱧᱟᱢᱚᱜ ᱠᱟᱱ ᱛᱟᱦᱮᱸᱫ ᱾ᱩᱱᱤ ᱟᱡᱟᱜ ᱠᱭᱟᱨᱤᱭᱚᱨ ᱨᱮ , ᱩᱱᱤ ᱫᱚ ᱟᱭᱢᱟ ᱢᱟ.ᱱ ᱟᱨ ᱥᱤᱨᱯᱟ ᱮ ᱦᱟᱢᱮᱴ ᱟᱠᱟᱫᱟᱭᱮ , ᱡᱟᱦᱟᱸ ᱫᱚ ᱥᱚᱸᱜᱤᱛ ᱱᱟᱴᱚᱠ ᱮᱠᱟᱰᱮᱢᱤ ᱥᱤᱨᱯᱟ ᱟᱨ ᱠᱟ.ᱞᱤᱫᱟᱥ ᱢᱟ.ᱱ ᱾ ᱨᱳᱦᱤᱱᱤ ᱫᱚ ᱡᱚᱭᱯᱩᱨ ᱟᱨ ᱞᱳᱠᱱᱟᱣ ᱜᱷᱚᱨᱟᱱᱚ ᱠᱷᱚᱱ ᱠᱚᱛᱷᱚᱠ ᱮᱱᱮᱡ ᱨᱮᱱᱟᱜ ᱥᱤᱠᱷᱱᱟ.ᱛ ᱮ ᱦᱟᱢᱮᱴ ᱟᱠᱟᱫᱟᱭᱮ ᱾

ᱯᱟᱲᱦᱟᱣ
ᱵᱷᱟᱴᱮ ᱫᱚ ᱵᱤᱦᱟᱨ ᱨᱮᱱᱟᱜ ᱯᱟᱴᱱᱟ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱩᱱᱤ ᱫᱚ ᱯᱩᱱᱮ ᱨᱮ ᱜᱮ ᱟᱡᱟᱜ ᱤᱛᱩᱱ ᱟᱥᱲᱟ ᱟᱨ ᱵᱤᱨᱫᱟ.ᱜᱟ.ᱲ ᱨᱮᱱᱟᱜ ᱯᱟᱲᱦᱟᱣ ᱮ ᱢᱩᱪᱟ.ᱫ ᱟᱠᱟᱫᱟᱭ ᱾ ᱩᱱᱤ ᱫᱚ ᱠᱚᱨᱦᱟᱰᱮ  ᱜᱷᱟᱨᱚᱸᱡ ᱠᱷᱚᱱᱮ ᱛᱟᱦᱮᱸ ᱠᱟᱱᱟᱭ ᱾

ᱨᱳᱦᱤᱱᱤ ᱫᱚ ᱯᱩᱭᱞᱩ ᱜᱩᱨᱩ ᱯᱟᱨᱵᱚᱛᱤ ᱠᱩᱢᱟᱨ ᱴᱷᱮᱱ ᱠᱷᱚᱱ ᱵᱷᱟᱨᱚᱛ ᱱᱟᱴᱭᱚᱢ ᱮᱱᱮᱡ ᱨᱮᱱᱟᱜ ᱴᱨᱮᱱᱤᱝ ᱮᱫ ᱛᱟᱦᱮᱸᱱᱟᱭ ᱾ ᱑᱙᱔᱖ ᱥᱟᱞᱮ ᱨᱮ ᱯᱷᱳᱨᱜᱩᱥᱚᱱ ᱵᱤᱨᱫᱟᱹᱜᱟᱹᱲ ᱠᱚᱞᱟ ᱵᱤᱵᱷᱟᱹᱜ ᱨᱮ ᱰᱤᱜᱨᱤ ᱦᱟᱢᱮᱴ ᱟᱠᱟᱫᱟᱹᱭ ᱾ ᱤᱱᱟ ᱥᱮᱨᱢᱟ ᱨᱮ ᱡᱚᱭᱯᱩᱨ ᱨᱮᱱᱟᱜ ᱜᱷᱟᱨᱟᱱᱟ ᱨᱤᱱᱤᱡ ᱥᱳᱦᱟᱱᱞᱟᱞ ᱥᱟᱞᱟᱜ ᱠᱚᱛᱷᱚᱠ ᱮᱱᱮᱡ ᱥᱮᱬᱟ ᱞᱮᱫᱟᱹᱭ ᱾

ᱩᱱᱤ ᱫᱚ ᱥᱮᱨᱮᱧ ᱵᱟᱰᱚᱦᱤ ᱠᱮᱥᱚᱵᱨᱟᱹᱣ ᱵᱷᱳᱞᱮ ᱟᱨ ᱵᱚᱥᱚᱱᱛᱚᱨᱟᱹᱣ ᱫᱮᱥᱯᱟᱸᱰᱮ ᱴᱷᱮᱱ ᱠᱷᱚᱱ ᱥᱤᱧᱚᱛᱤᱭᱟ ᱥᱮᱨᱮᱧ ᱠᱚᱭ ᱪᱮᱫ ᱞᱮᱫᱟᱭ   ᱟᱨ ᱠᱚᱛᱷᱚᱠ ᱮᱱᱮᱡ ᱨᱮ ᱰᱚᱠᱴᱳᱨᱮᱴ ᱮ ᱦᱟᱢᱮᱴ ᱞᱮᱫᱟᱹᱭ ᱾

ᱡᱤᱭᱚᱱ
ᱵᱷᱟᱴᱮ ᱑᱙᱔᱗ ᱥᱟᱞᱮ ᱨᱮ ᱯᱩᱱᱮ ᱨᱮ ᱱᱨᱤᱛᱭᱚ ᱵᱷᱟᱨᱚᱛᱤ ᱠᱚᱛᱷᱚᱠ ᱮᱱᱮᱡ ᱨᱮᱱᱟᱜ ᱮᱠᱟᱰᱮᱢᱤ ᱮ ᱯᱨᱚᱛᱤᱥᱴᱷᱟ ᱞᱮᱫᱟᱹᱭ ᱾ ᱖ ᱜᱮᱞᱥᱮᱨᱢᱟ ᱢᱚᱫᱷᱮ ᱨᱮ ᱟᱭᱟᱜ ᱮᱠᱟᱰᱮᱢᱤ ᱨᱮ ᱑᱐᱐ ᱮᱱᱮᱡᱤᱭᱟ ᱠᱚᱭ ᱴᱨᱮᱱᱤᱝ ᱮᱢ ᱞᱮᱫ ᱠᱚ ᱛᱟᱦᱮᱸᱫ ᱾ ᱩᱱᱤ ᱫᱚ ᱢᱚᱦᱟᱨᱟᱥᱴᱚ ᱨᱮᱱᱟᱜ ᱟᱭᱟᱜ ᱛᱟᱞᱟ ᱢᱟᱞᱟ ᱜᱷᱟᱸᱨᱟᱡᱽ ᱛᱟᱞᱟ ᱛᱮ ᱠᱚᱛᱷᱚᱠ ᱮᱱᱮᱡ ᱫᱚᱭ ᱧᱩᱛᱩᱢᱟᱱ ᱦᱚᱪᱚ ᱞᱮᱫᱟᱭ᱾

᱑᱙᱕᱒ ᱥᱟᱞᱮ ᱨᱮ ᱩᱱᱤ ᱫᱚ ᱥᱤᱧᱚᱛᱤᱭᱟ ᱟᱹᱨᱤᱪᱟᱹᱞᱤ ᱯᱨᱚᱛᱤᱱᱤᱫᱷᱤ ᱨᱤᱱᱤᱡ ᱥᱚᱦᱮᱫ ᱦᱤᱥᱟᱹᱵ ᱛᱮ ᱪᱤᱱ ᱮ ᱪᱟᱞᱟᱣ ᱞᱮᱱᱟᱹᱭ ᱾ ᱟᱡ ᱪᱤᱱ ᱫᱟᱬᱟᱱ ᱨᱮᱱᱟᱜ ᱥᱤᱧᱚᱛᱭᱟ ᱮᱱᱮᱡ ᱟᱨ ᱱᱟᱴᱚᱠ ᱵᱟᱵᱚᱫ ᱢᱟᱨᱮᱱ ᱥᱟᱥᱛᱨᱚ ᱯᱟᱹᱲᱦᱟᱹᱣ ᱨᱮᱱᱟᱜ ᱢᱤᱫ ᱫᱟᱹᱣ ᱛᱟᱦᱮᱸᱠᱟᱱᱟ ᱟᱨ ᱟᱡᱟᱜ ᱴᱮᱠᱱᱤᱠ ᱥᱩᱫᱷᱨᱟᱹᱣ ᱞᱮᱫᱟᱹᱭ ᱾

ᱩᱱᱤ ᱠᱷᱚᱭᱤᱨᱟᱜᱚᱰ ᱡᱮᱜᱮᱛ ᱵᱤᱨᱫᱟᱹᱜᱟᱹᱲ ᱠᱳᱢᱤᱴᱤ ᱨᱮ ᱠᱟᱹᱢᱤ ᱞᱮᱫᱹᱭ ᱟᱨ ᱯᱩᱱᱮ ᱡᱮᱜᱮᱛ ᱵᱤᱨᱫᱟᱹᱜᱟᱹᱲ ᱨᱮ ᱞᱚᱞᱤᱛ ᱠᱟᱞᱟ ᱛᱟᱞᱢᱟ ᱨᱮ ᱠᱚᱛᱷᱚᱠ ᱨᱮᱱᱟᱜ ᱯᱟᱹᱴᱷᱭᱚᱠᱨᱚᱢ ᱥᱤᱞᱟᱵᱚᱥ ᱛᱮᱭᱟᱨ ᱨᱮ ᱜᱚᱲᱚ ᱮᱢ ᱞᱮᱫᱟᱹᱭ ᱟᱨ ᱚᱸᱰᱮ ᱩᱱᱤ ᱞᱮᱠᱪᱚᱨ ᱟᱨ ᱵᱟᱝ ᱜᱩᱨᱩ ᱞᱮᱠᱟᱛᱮ ᱠᱟᱹᱢᱤ ᱞᱮᱫᱟᱹᱭ ᱾ ᱨᱳᱦᱤᱬᱤ ᱫᱚ ᱫᱤᱞᱞᱤ ᱠᱚᱛᱷᱚᱠ ᱛᱟᱞᱢᱟ ᱨᱮ ᱟᱹᱪᱮᱫ ᱠᱚ ᱞᱟᱹᱜᱤᱫ ᱵᱤᱱᱤᱰ ᱦᱟᱹᱛᱟᱹᱣᱤᱡ ᱞᱮᱠᱟᱛᱮ ᱠᱟᱹᱢᱤ ᱮᱫ ᱛᱟᱦᱮᱸᱫ,ᱡᱩᱫᱤ ᱩᱱᱤ ᱚᱱᱟ ᱪᱮᱛᱟᱱ ᱨᱮ ᱯᱟᱹᱴᱷᱭᱚᱠᱨᱚᱢ ᱵᱟᱹᱭ ᱦᱟᱛᱟᱣ ᱨᱮ ᱦᱚᱸ  ᱾

ᱨᱚᱦᱤᱬᱤ ᱵᱷᱟᱹᱴᱮ ᱢᱟᱨᱟᱴᱷᱤ ᱛᱮ ᱟᱹᱰᱤ ᱜᱟᱱ ᱯᱩᱛᱷᱤ ᱠᱚᱭ ᱚᱞ ᱟᱠᱟᱫᱟᱹᱭ ᱾ ᱡᱟᱦᱟᱸ ᱞᱮᱠᱟ ᱟᱭᱟᱜ ᱡᱤᱭᱚᱱᱟᱹᱨᱤ,ᱢᱟᱡᱷᱤ ᱱᱨᱤᱛᱭᱚᱥᱟᱫᱷᱚᱱᱟ ᱚᱞ ᱞᱮᱫᱟᱹᱭ ᱾ᱨᱚᱦᱤᱬᱤ ᱟᱭᱟᱜ ᱱᱚᱶᱟ ᱯᱨᱟᱪᱤᱱ ᱯᱩᱛᱷᱤ ᱛᱟᱞᱟ ᱛᱮ ᱟᱭᱢᱟ ᱨᱚᱠᱚᱢ ᱠᱳᱨᱤᱭᱚᱜᱨᱟᱹᱯᱷᱤ ᱟᱨ ᱥᱤᱨᱡᱟᱹᱣᱟᱜ ᱯᱨᱳᱡᱮᱠᱴ ᱪᱮᱛᱟᱱ ᱨᱮ ᱚᱞ ᱵᱮᱞ ᱞᱮᱫᱟᱹᱭ ᱾ ᱩᱱᱤ ᱠᱚᱛᱷᱚᱠ ᱠᱚ ᱪᱮᱛᱟᱱ ᱨᱮ ᱟᱹᱰᱤ ᱜᱟᱱ ᱠᱟᱜᱚᱡ~ᱯᱚᱛᱨᱚ ᱦᱚᱱ ᱚᱞ ᱞᱮᱫᱟᱹᱭ ᱾

᱒᱐᱐᱒ ᱥᱟᱞᱮ ᱨᱮ, ᱩᱱᱤ ᱴᱟᱹᱭᱤᱢ ᱟᱸᱰ ᱥᱯᱮᱥ ᱧᱩᱛᱩᱢ ᱢᱤᱫ ᱡᱚᱨᱢᱟᱱ ᱰᱚᱠᱭᱩᱢᱮᱱᱴᱨᱤ ᱥᱤᱱᱮᱢᱟ ᱨᱮ ᱟᱡ ᱱᱤᱡᱮ ᱜᱮ ᱵᱷᱟᱹᱜ ᱦᱟᱛᱟᱣ ᱞᱮᱫᱟᱹᱭ ᱾ 

ᱥᱟᱹᱠᱷᱭᱟᱹᱛ